stanford-oval/wikipedia huggingface dataset:
לוקה זידאן
קריירת מועדונים

לוקה הצטרף לשורות ריאל מדריד בשנת 2004 בעמדת השוער. הוא בילה את כל שנות הנוער שלו בריאל מדריד, ב-2016 הצטרף לקבוצת המילואים, ריאל מדריד קסטיליה, ומ-2018 נכלל גם בסגל הקבוצה הבוגרת.
ב-2016 הפך אביו של לוקה, זינדין זידאן, למאמן ריאל מדריד ובכך הפך גם למאמן בנו.
במהלך עונת 2017/2018 של ליגת האלופות שימש לוקה כשוער השלישי של הקבוצה וערך את הופעתו הראשונה במדי ריאל מדריד ב-19 במאי 2018, במשחק במסגרת הליגה אשר נגמר בתוצאה 2-2 אל מול ויאריאל. והיה שותף לזכייה של ריאל מדריד בגביע ה-13 בתולדותיה.
ב-9 ביולי 2019, לאחר הגעת שוער שלישי חדש לריאל מדריד, הושאל לעונה אחת לראסינג סנטנדר מהליגה הספרדית השנייה.
זידאן ערך את הופעת הבכורה שלו בליגה הספרדית השנייה, ב-17 באוגוסט 2019, במהלך הפסד הליגה של סנטנדר למאלגה 0-1 ולאורך כל העונה היה לשוער הראשון של ראסינג סנטנדר.
ב-5 באוקטובר 2020 חתם זידאן בראיו ואיקאנו לשנתיים.
ב-1 בספטמבר 2022 חתם לשנתיים באייבר.
ב-5 ביולי 2024 חתם לשלוש שנים בגרנדה.
קריירת מועדונים > קריירת נבחרות

לוקה החל את הקריירה הבינלאומית שלו בנבחרת צרפת כבר בקבוצת הנערים של הנבחרת, וב-2015 זומן לאליפות אירופה עד גיל 17. בנוסף לכך הוא זומן לאליפות העולם שנערכה באותה השנה.
תארים

ליגת האלופות: 2017/2018
אליפות אירופה: 2015
הערות שוליים

↑  "Zidane's lasting legacy". BBC Sport. Retrieved 20 April 2013."Zidane is greatest football player" (Archive). Fox Sports. Retrieved 20 April 2013.
↑  "דמבלה וסאנה יכולים להחליף את רובן וריברי", באתר ONE‏, 9 ביולי 2019
לנין (שוברת קרח גרעינית)

| --- | --- |
לנין
לנין
 תיאור כללי
 סוג אונייה:  שוברת קרח בעלת הנעה גרעינית
 ציוני דרך עיקריים
 מספנה:  מורמנסק, ברית המועצות
 תחילת הבנייה:  1957
 הושקה:  1959
 תקופת הפעילות:  1957–1985 (כ־28 שנים)
 אחריתה:  ספינת מוזיאון בנמל מורמנסק
 מיקום:  68°58′29″N 33°03′32″E﻿ / ﻿68.974716°N 33.058946°E﻿ / 68.974716; 33.058946 
 מידות
 מעמס:  16,000 טון
 אורך:  134 מטר
 רוחב:  27,6 מטר
 שוקע:  10.5 מ' 
 נתונים טכניים
 מהירות:  33 קילומטר לשעה
 גודל הצוות:  146
 מספר נוסעים:  412
 צורת הנעה:  3 כורים גרעינים
 
לנין (ברוסית: Ленин) היא שוברת הקרח וכלי השיט האזרחי הראשון בעל הנעה גרעינית. לצורכי פעילותה כשוברת קרח השתמשה לנין בכוח הדחף שלה, במתקנים אולטרה סאונדיים רבי עוצמה וגם בפצצות טרמיות, שהוטלו ממסוק, שנשלח מהספינה.
לנין פעלה באוקיינוס הארקטי שלוש שנים רצופות ללא קבלת דלק, בהתבססה רק על שלושת הכורים הגרעינים. לפי חישוב שנעשה לנין הייתה יכולה להקיף 8 עד 10 פעמים את כדור הארץ מבלי לחדש דלק לכורים. רק במהלך שנה אחת, 1962, לנין שחררה מהקרח 90 כלי שיט שונים.
במהלך השרות התרחשו שתי תקלות שקשורות עם המערך הגרעיני שהצריכו הוצאת דלק גרעיני. תיקון התקלה השנייה אף דרש החלפה מלאה של הכור. פעילות שוברת הקרח "לנין" הופסקה ב-1985 משום שדפנותיה נשחקו על ידי הקרח. הספינה שופצה והוצבה במורמנסק כספינת מוזיאון.
ליתוסטרוטיה

| ליתוסטרוטיה |
| --- | --- |
 שלד של סונידוזאורוס
תקופה
קרטיקון תחתון-עליון, 120–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה::  דמויי זאורופודים 
קבוצה:: ליתוסטרוטיה
שם מדעי
 Lithostrotia

שלד של מלאוויזאורוס.
ליתוסטרוטיה (שם מדעי: Lithostrotia) היא קבוצה של דינוזאורים זאורופודים מקבוצת הטיטאנוזאורים, הכוללת את מרבית הטיטאנוזאורים למעט הסוגים הפרימיטיביים ביותר כמו הטיטאנוזאורוס. הם חיו ברחבי העולם במשך הקרטיקון מלפני 120 עד 66 מיליון שנה עד הכחדת הקרטיקון הגדולה. הקבוצה תוארה לראשונה ב-2004 בידי החוקר Upchurch ומשמעות שמם הוא: "משובצי אבנים", זאת עקב ממצאים של כמה דינוזאורים כמו הסלטזאורוס שהיו בעלי שריון אוסטאודרם על גבו ששימש להגנה. עם זאת לחלקם היה עור עבה פשוט יותר, דומה לעור של פיל או קרנף.
הליתוסטרוטים היו דינוזאורים גדולים מאוד והם מכילים את הארגנטינוזאורוס ושאר האנטארקטוזאוריים הענקיים (אם כי המשפחה לא נחשבת לטקסון תקף). מרבית מיני הקבוצה הגיעו לגדלים מרשימים מאוד והם היו המגה-פאונה העיקרית של הקרטיקון, אשר ניזונו ביערות מעצים מחטניים, ציקסיים וצמחים דומים - דבר הידוע מקופרוליטים שנמצאו. עם זאת חלקם כמו המגיארוזאורוס היו קטנים בהרבה מקרוביהם ולא עלו על 1 טון. רבים מהם היו בעלי מאפיינים של ממנצ'יזאוריים, בעיקר במבנה הזנב והחוליות.
מיון

קבוצה ליתוסטרוטיה (Lithostrotia)
סוג ללא מקור ארגירוזאורוס (Argyrosaurus)
סוג Atacamatitan
סוג אוסטרופוסידון (Austroposeidon)
סוג Baurutitan
סוג דרדנוטוס (Dreadnoughtus)
סוג אללטיטאן (Elaltitan)
סוג Epachthosaurus
סוג Lohuecotitan
סוג מלאוויזאורוס (Malawisaurus)
סוג מנסורזאורוס (Mansourasaurus)
סוג מגיארוזאורוס (Magyarosaurus)
סוג Mnyamawamtuka
סוג Narambuenatitan
סוג פאלודיטיטאן (Paludititan)
סוג Rukwatitan
סוג Sarmientosaurus
סוג Shingopana
סוג סונידוזאורוס (Sonidosaurus)
סוג Tengrisaurus
סוג Uberabatitan
סוג וולגטיטאן (Volgatitan)
סוג Xianshanosaurus?
קבוצה ליריאנוזאורים (Lirainosaurinae)
משפחה נמגטוזאוריים (Nemegtosauridae)
משפחה סלטזאוריים (Saltasauridae)
קבוצה אילוזאוריני (Aeolosaurini)
קבוצה קולוסוזאוריני (Colossosauria)
קבוצה רינקונזאוריה (Rinconsauria)
קבוצה לוגנקוזאוריה (Lognkosauria)
ליאור קליין

| --- | --- |
אין תמונה חופשית
 לידה:  18 במרץ 1959 (בן 65) רחובות, ישראל
 ענף מדעי:  פיזיקה, ספינטרוניקה
 מקום לימודים:  אוניברסיטת תל אביב
 מוסדות:  אוניברסיטת בר-אילן
 
ליאור קליין (נולד ב-18 במרץ 1959) הוא פיזיקאי ישראלי, המכהן כפרופסור מן המניין במחלקה לפיזיקה באוניברסיטת בר-אילן. כיהן כראש המחלקה לפיזיקה באוניברסיטת בר-אילן בין אוקטובר 2017 ואוקטובר 2022.
ביוגרפיה

קליין הוא בנם של צבי הרמן ורבקה קליין. הוא גדל ולמד ברחובות ובשנת 1977 התגייס ליחידה 8200 בחיל המודיעין שם שרת כקצין. במהלך שרותו בקבע ולאחר שחרור השלים תואר ראשון בפיזיקה ומתמטיקה באוניברסיטת תל אביב ואחר כך תואר שני ושלישי בפיזיקה תאורטית בתחום המצב המוצק בהנחיית פרופסור אמנון אהרוני. לאחר השלמת לימודיו ב-1991 עבר לאוניברסיטת בר-אילן שם עשה כפוסט-דוקטורנט מעבר לפיזיקה ניסויית בתחום העל-מוליכות בטמפרטורות גבוהות תחת הנחייתו של פרופסור יוסף ישורון. ב-1993, לאחר שנתיים של עבודה נסיונית, זכה במלגת רוטשילד ובמלגת וולפסון והוא יצא לפוסט-דוקטורט באוניברסיטת סטנפורד תחת הנחייתו של פרופסור אהרן קפיטולניק שהיה חלק מקבוצה של 3 חוקרים שכללה מלבדו את מלקולם ביזלי וטד ג'אבל ואשר נודעה בשם KGB Group. ב-1997 הצטרף לסגל המחלקה לפיזיקה באוניברסיטת בר-אילן כמרצה בכיר ובשנת 2010 התמנה לפרופסור מן המניין.
מתגורר ברמת גן, נשוי לקליה, אב לשלושה.
תחומי עניין

בשנים האחרונות התמקד המחקר של קליין בתחום הספינטרוניקה שהוא ענף משגשג של ננו-אלקטרוניקה השונה מהאלקטרוניקה המסורתית. באלקטרוניקה המסורתית נעשה שימוש במטען החשמלי של האלקטרון, ואילו בספינטרוניקה נעשה שימוש גם בספין – המומנט המגנטי שהאלקטרון נושא. המחקר של קליין בתחום זה עסק בעיקר בפיתוח סוג חדש של זיכרונות מגנטיים ופיתוח חיישנים מגנטיים רגישים.
תרומות עיקריות

קבוצתו של קליין תרמה רבות בתחום הזיכרון המגנטי ובתחום החיישנים המגנטיים. בתחום הזיכרונות המגנטיים תצוין במיוחד העבודה שהצביעה על אפשרות לזיכרון מגנטי רב מצבי. בהתקנים ספינטרוניים המשמשים לזיכרון, מספר המצבים מציב חסם עליון לנפח הזיכרון שניתן לאגור. לתאי זיכרון מגנטיים מסחריים הקיימים היום יש שני מצבים מגנטיים יציבים, אך הגדלת מספר המצבים עשויה להניב יתרונות כמו הגדלת צפיפות הזיכרון וסלילת הדרך לתכנון סוגים חדשים של זיכרון. המחקר בהובלתו של קליין הראה שמבנים מגנטיים פשוטים יחסית עשויים לתמוך במספר אקספוננציאלי (מעריכי, כזה הגדל באחוז גידול קבוע) של מצבים. המבנים שנחקרו עשויים משכבות מגנטיות דקות בצורה של שתיים, שלוש או ארבע אליפסות החותכות זו את זו והודגם שהם יכולים לתמוך ב-22N מצבים מגנטיים דיסקרטיים, כש-N מייצג את מספר האליפסות. כמו כן, הודגמה האפשרות לעבור בין המצבים באמצעות יצירת זרמי ספין. היכולת לייצב ולשלוט על מספר אקספוננציאלי של מצבים מגנטיים דיסקרטיים במבנים פשוטים יחסית היא תרומה משמעותית לספינטרוניקה, שכן היא עשויה לאפשר ייצור זיכרון מגנטי רב-מצבי (לדוגמה, מספיקות 4 אליפסות כדי לייצב 256 מצבים) שיוכל לאגור הרבה יותר אינפורמציה בשטח נתון, לתרום לפיתוח חישוב נוירומורפי, כזה המדמה את פעולת המוח, ועוד.
בתחום החיישנים המגנטים יצוין ההישג בפיתוח חיישנים מגנטיים מבוססי אפקט הול משטחי שהפגינו רגישות שיא במשפחת החיישנים המגנטיים המגנטו-רזוסטיביים הפועלים בטמפרטורת החדר. לחיישנים מפותחים יחד עם קבוצה מאוניברסיטת בן-גוריון בנגב בראשות ד"ר אסף גרוס יש פוטנציאל שימוש בתחומים שונים כולל במערכות מיקרופלואידיות המשמשות ליישומים בתחום הביו-כימיה ובתחום הרפואה. במאמר שפורסם לאחרונה יחד עם קבוצה מ-HZDR בראשות פרופסור דניס מקרוב הופגן זינוק של שני סדרי גודל ברגישות מערכת מיקרופלואידית כתוצאה משילוב חיישנים אלה.
הערות שוליים

↑  הגר בוחבוט, מחקר: זיכרון מגנטי בעל שישה מצבים, באתר ynet, 28 בספטמבר 2016
↑  A four-state magnetic tunnel junction switchable with spin–orbit torques Appl. Phys. Lett. 117, 072404 (2020); doi: 10.1063/5.0014771
↑  V Mor, A Grosz, L Klein - High Sensitivity Magnetometers, 2017
↑  A. Grosz et al., "Planar Hall Effect Sensors With Subnanotesla Resolution," in IEEE Magnetics Letters, vol. 4, pp. 6500104-6500104, 2013, Art no. 6500104, doi: 10.1109/LMAG.2013.2276551.
ליתיום ניטריד

| --- | --- |

מבנה גבישי של ליתיום ניטריד: כתום=חנקן, אפור=ליתיום
 שם סיסטמטי:  Lithium nitride
 כתיב כימי:  Li3N
 מסה מולרית:  34.83 גרם/מול
 מראה:  מוצק אדום
 מספר CAS:  26134-62-3
 צפיפות:  1.27 גרם/סמ"ק
 מצב צבירה:  מוצק
 טמפרטורת היתוך:  813 °C   1086.15 K
 אנתלפיית התהוות סטנדרטית:  165-  קילוג'ול למול
 NFPA 704:       0 W ‏ 2 
ליתיום ניטריד (Lithium Nitrid} הוא תרכובת של ליתיום וחנקן שנוסחתה Li3N. החומר הוא מוצק שצבעו אדמדם והוא הניטריד היציב היחיד של מתכת אלקלית.
ליתיום ניטריד נוצר מתגובת ליתיום עם חנקן גזי:
6Li_{(s)}+N_{2(g)}\rightarrow 2Li_{3}N_{(s)}
החומר מגיב בפראות עם מים ומשתחררת אמוניה:
Li_{3}N+3H_{2}O\rightarrow 3LiOH+NH_{3}
המבנה הגבישי שכבתי: לוחות בהרכב -Li2N בהם כל חנקן קשור ל 6 אטומי ליתיום וביניהן שכבות המכילות יוני ליתיום +Li.
לליתיום ניטריד מוליכות יונית, ההולכה הסגולית  2*10^{-4}\Omega cm^{-1}. סימום במימן מעלה את המוליכות וסימום במתכת מקטין אותה.
הערות שוליים

↑  P.A.G. O'Hare, Gerald K. Johnson, Lithium nitride (Li3N): standard enthalpy of formation by solution calorimetry, The journa of Chemical Thermodymanics 7, 1975, עמ' 13-20
ליאור פאוקר

| --- | --- |

פאוקר על סט "בית ספר למכשפים"
 לידה:  26 ביוני 1985 (בן 39)
 שם במה:  צמד שיניים   פנצ'ר ופופיק
 סוגה מועדפת:  סטנדאפ
 מדינה:  ישראל 
 תקופת הפעילות:  מ-2006
 פרופיל ב-IMDb
 
ליאור פאוקר (נולד ב-26 ביוני 1985) הוא שחקן, קומיקאי, תסריטאי, עורך וידאו, כוכב ילדים ובמאי ישראלי.
ביוגרפיה > קריירה

את תחילת דרכו עשה כשיצר עם דרור טייכנר את צמד הבידור "צמד שיניים", והשתתף כחלק מהצמד באודישנים לכוכב נולד. בשנת 2008 השתתף הצמד ב-DVD לילדים בשם "איני מיני מו מטיילים בספר האנגלית". את דרכו העצמאית החל בשנת 2009 ככותב וכשחקן בסדרה מנדלבאום בלש פרטי, שם גילם את דמותו של פאוקר שלוש לצד גאלה קוגן ויניב פולישוק. "צמד שיניים" הופיעו ליאור פאוקר ודרור טייכנר בנוסף בתוכניות של דוד חיים בתפקידים של צמד כוכבי הילדים פנצ'ר ופופיק השובבים (במקור: פנצ'ר וצ'ופצ'יק השובבים) ובנוסף פאוקר השתתף בסדרת הקומדיה של ערוץ הילדים "הפיג'מות" בתפקידים פאוקר שלוש ואוג'ד - הגרסה האנגלית לעודד פז. בשנת 2013 שיחק את ויזי בסדרה בית ספר למכשפים וגילם דמויות שונות בסדרת המערכונים גן חיות יחד עם דרור טייכנר. לאחר מכן הופיע צמד שיניים בסדרה סופר שטותניק אשר שודרה בערוץ ניקלודיאון. בשנת 2016 שיחקו הצמד בקומדיה ששודרה לכבוד פורים בשם מיסטר צ'יפס. בשנת 2012 החלו הצמד להופיע בתוכנית הצחוקייה.
ביוגרפיה > קריירה > צמד שיניים

בשנת 2006 הקים יחד עם דרור טייכנר את "צמד שיניים" והם השתתפו יחד במספר תוכניות כגון: "מיסטר צ'יפס", "הצחוקייה", "חדשות עם שיניים" ו"מטר שבעים ומטר שבעים ושתיים".
ביוגרפיה > קריירה > מוזיקאי

פאוקר ביצע יחד עם נטע פלוטניק את שיר הפתיחה של הסדרה "בית ספר למכשפים" בכיכובו.
ביוגרפיה > קריירה > מדבב

בשנת 2007 דיבב ב"שאולין ווזאנג" יחד עם שותפו דרור טייכנר ובשנת 2008 דיבב בסדרה "בובספוג מכנסמרובע" דמויות שונות. בשנת 2009 דיבב בסדרה "מדברים אנגלית עם נאדי".
ביוגרפיה > קריירה > תסריטאי

בשנת 2010 כתב את העונה השנייה של הסדרה "מנדלבאום בלש פרטי" בה שיחק את פאוקר שלוש.
לוח החבר

לוח החבר, היא סוג של אנציקלופדיה קטנה לילדים, שכתב חיים דב שחר. הלוח יועד לתלמידים ובו מידע רב ממקורות רבים (עבריים ולועזיים כאחד). את המקום המרכזי בלוח תופסת ארץ ישראל אבל הובא בו גם אוצר שלם של דברי תורה, חוכמה, פתגמים, שירי עם וקטעי ספרות.
כללי

החוברת הראשונה של לוח החבר, יצאה לאור בשנת תרפ"ד (1924) למרות המצב הכלכלי הקשה של שחר.
לחם ממש אין לילדנו בימי המלחמה, ויהי להם מזון נפשי!
מטרת הלוח

מטרתו של שחר בהוצאת הלוח הייתה לשים במוקד את הילד, צרכיו, ותחומי העניין שלו הנגשת החומר באופן נעים ומועיל. כדי לעודד ילדים להשתמש בלוח ערך שחר תחרויות שונות בין הקוראים, ובהן: שליחת אלבומי פרחים וחרקים מיובשים לילדי חוץ לארץ על מנת שיעמדו מקרוב על טבע ארצנו וסגולותיה. תחרויות ציור ורישום, פתרון חידות, הכנת עבודות יד, ידיעת המולדת וכתיבת חיבורים הקשורים במולדת.
עם הזמן נודע הלוח בין רבים מאנשי החינוך בארץ:
משנה לשנה התפתח הלוח הזה יותר ויותר עד כי יכול לעמוד בשורה אחת עם הטובים שבהוצאות כאלה בארצות נאורות
כשמסר לידי חוברת ה"חבר" והסביר לי את אשר הניעו להתמכר ולהקריב מזמנו ומהונו למפעל שמרצונו העמיסו על גבו, - - נתחוור לי ששחר זה, מדריכי, (ר' להלן) היה אותו שחר אשר היה המפקח המחנך ליתומי המלחמה, הוא היה בשמו, ברוחו, בהתמדת שירותו הבלתי נפסקת ובהבנתו את החובה הציבורית
...כשהיה שחר מזכיר מחלקת החנוך ובא לבקר בבניין בית הספר בו לימד, וכשאמרתי לילדים שעורך "לוח החבר" לפניהם – עטו אליו כולם כרגע ונתכנפו על ידו בדרך ארץ - - וה"חבר" נתחבב כל כך על הילדים
תוספות והרחבות ללוח "החבר"

לוח החבר יצא בשתי מהדורות, אחת בכריכה רגילה והשנייה בכריכת בד. בהמשך וכהרחבה של לוח "החבר" הוציא שחר מספר חוברות נוספות:
חגים וזמנים – קבצים לבימת בית הספר והנער. שחר התכוון להוציא סדרת חוברות בתחום הכנת הצגות בית ספר לפי חגי השנה אך הספיק להוציא רק את חוברת חנוכה לפני פטירתו.
לא ליצירת במה ספרותית חדשה אנו מתכוונים, אף לא לחידושים במקצוע האמנות של הבימה מגמתנו. לפנינו מטרה חינוכית – מעשית: בימת בית הספר והנוער תופסת מקום רחב בחינוך ילדינו --_ החומר הבימתי מפוזר ומפורד, בקובצים, במאספים, בשבועונים ואף בעיתונים יומיים. --- כדי להקל מעל המורה את החפוש והחטוט במקורות שאינם מצויים ביד כל אחד: לחשך (כך במקור) עמל וטורח בבחירת חומר בימתי ובקביעת תוכנית לחגיגה או לנשף: לכנס את החומר הנבחר והמבוקר על ידי מומחים לדבר לאחר עברו את כור הניסיון על הבנה – לשם גשום המטרות האלה מיועדים קובצי "חגים וזמנים"
קונטרס חברי - הוגדר כפנקס רשימות לתלמידים -לוח שימושי – ספרותי לתלמידים ולעם (בהוצאת "שחר") פנקס זה הכיל את מערכת השעות של התלמיד, "החברים במחלקתי", ספרי הלימוד, ספרים שקראתי, מועדי ימי הולדת וכו' של משפחתי ועוד.
במולדת - זהו אוסף חיבורים שנכתבו על ידי תלמידים בתרפ"ט במסגרת תחרות חיבורים, עליה הכריז שחר, בנושא "במולדת". מטרת התחרות הייתה לעמוד על יחסם של התלמידים למתרחש בארץ ולחדד את היותם עדי ראייה למעשי היצירה הלאומית הגדולה המתרחש אל מול עיניהם. החיבורים נבדקו על ידי ועדה בה היו חברים, בין השאר, באי כח מועצת מורי ארץ ישראל למען הקרן הקיימת.
הקובץ נשאר לברכה לכל אלה שיחפצו לעמוד במקצת על פרצופו של הילד העברי בארץ, על דרכי ההבעה שלו, ואופני תפיסתו, ובייחוד על אותו "חוש מולדת" ההולך ומתגבש אצל רבים מילדי הארץ
שירי עם ומולדת – חוברת של תווים ושירים שהושרו בתקופה ההיא, ונלקחו מתוך לוח החבר תר"ץ.
הערות שוליים

↑  לפי ספיבק (ציון לחבר עמוד כג הארכיון הציוני) היה חשוב לשחר שכל הילדים ישתתפו. ילדים וגם ילדות
↑  כרטיס התחרויות של לוח החבר לשנת תרפ”ח
↑  היות שכוונתו הייתה לשתף, בתחרויות, גם בנות הוא הכריז על תחרות בעבודת הריקמה שכן "התלמידות מצויות ביותר אצל עבודה זו
↑  ציון לחבר עמוד ח הארכיון הציוני
↑  ציון לחבר עמוד י הארכיון הציוני
↑  ציון לחבר עמוד לט הארכיון הציוני
↑  ציון לחבר עמוד כד הארכיון הציוני
ליגת העל הגאורגית בכדורסל

| --- | --- |

 שם מלא:  הסופרליגה הגאורגית בכדורסל
 כינוי:  ליגת הכדורסל הגאורגית
 תחום:  כדורסל
 ארגון:  פדרציית הכדורסל הגאורגית
 מדינות:  גאורגיה
 קבוצות:  11 
 תקופת הפעילות:  1991–הווה (כ־33 שנים)
 אלופה נוכחית:  טסו טביליסי
 מירב הזכיות:  ויטה טביליסי   דינמו טבילסי (6)
 מפעל גבוה:  יורוליג, יורוקאפ
 מפעל מקביל:  הגביע הגאורגי בכדורסל
 מפעל נמוך:  ליגת המשנה הגאורגית בכדורסל
 superleague.ge
 
סמל התאחדות הכדורסל הגאורגית
ליגת העל הגאורגית בכדורסל (საქართველოს სუპერლიგა) היא הליגה הבכירה בכדורסל בגאורגיה שהוקמה ב-1991.העונה הראשונה נערכה בשנת 1991, והזוכה הייתה דינמו טביליסי. שנות ה-90 נשלטו על ידי ויטה טביליסי, שזכתה בתואר שיא של 7 פעמים. ובשנות הבא באסקו בטומי ואנרג'י רוסתווי שלטו. לאחרונה, הליגה נשלטה על ידי קבוצות שקשורות למחלקות ממשלתיות, תחילה ארמייה טביליסי (משרד ההגנה) התבססו כקבוצה המובילה במדינה, ולאחר מכן סמדיצינו אקדמיה (משרד הפנים) שזכתה בתואר.
2013/14 הייתה העונה הראשונה שבה אף אוניברסיטה במדינה לא יוצגה בליגת העל. זאת בעקבות החלטת משרד החינוך להפסיק את המימון לקבוצות ספורט מקצועיות. בעונה זו זכתה דינמו טביליסי מחדש בתואר, רק כדי לאבד אותו בעונה שלאחר מכן לקבוצת סמדיצינו אקדמיה המחודשת.
בעונת 2014/15 הוכנסה ליגה שנייה בכדורסל הגאורגי, בשם A-League (ליגה-א). לכן, לראשונה, קבוצות בתחתית ליגת העל היו בסכנת איבוד מעמדן בליגת העל. לאחר מכן הוכרז כי החל מעונת 2015/16, הקבוצה שתסיים במקום האחרון בליגת העל תרד אוטומטית לליגה-א.
אלופות הליגה

1991 דינמו טביליסי
1992 דינמו טביליסי
1993 ויטה טביליסי
1994 ויטה טביליסי
1995 ויטה טביליסי
1996 ויטה טביליסי
1997 ויטה טביליסי
1998 ויטה טביליסי
1999 באסקו בתומי
2000 באסקו בתומי
2001 באסקו בתומי
2002 באסקו בתומי
2003 דינמו טביליסי
2004 באסקו בתומי
2005 גאוטסל טביליסי
2006 אביה טביליסי
2007 אנרג'י רוסתווי
2008 אנרג'י רוסתווי
2009 אנרג'י רוסתווי
2010 אנרג'י רוסתווי
2011 ארמייה טביליסי
2012 ארמייה טביליסי
2013 סמדיצינו אקדמיה
2014 דינמו טבילסי
2015 סמדיצינו אקדמיה
2016 כותאיסי
2017 דינמו טבילסי
2018 דינמו טבילסי
2019 דלתה טביליסי
2020 באסקו בתומי
2021 אנרג'י רוסתווי
2022 כותאיסי
2023 טסו טביליסי
הערות שוליים

↑  Georgian Basketball Federation, web.archive.org, ‏2016-06-23
↑  თსუ-ს, სტუ-სა და თსსუ-ს გუნდები მთავრობისგან დაფინანსებას ითხოვენ, მსოფლიო სპორტი
↑  სუპერლიგა – სიახლე, web.archive.org, ‏2016-03-03
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ליגת העל של טרינידד וטובגו

| --- | --- |

 שם מלא:  טרינידד וטובגו פרו ליג
 כינוי:  פרו ליג
 תחום:  כדורגל
 ארגון:  התאחדות הכדורגל של טרינידד וטובגו 
 מדינות:  טרינידד וטובגו טרינידד וטובגו
 קונפדרציה:  CONCACAF
 קבוצות:  10
 תקופת הפעילות:  1908 ליגת נמל ספרד 1974 הליגה הלאומית 1996 הליגה החצי-מקצוענית 1999 ליגת פרו ליג – הווה
 שמות קודמים:  ליגת העל המקצוענית - Professional Football League
 אלופה נוכחית:  פורט אוף ספיין (2023/2024)
 מירב הזכיות:  דיפנס פורס (23 זכיות)
 מפעל מקביל:  גביע ההתאחדות של טרינידד וטובגו מגן הקהילה דיגיסל
 מפעל נמוך:  טרינידד וטובגו נסיונל סופר ליג
 www.ttproleague.com
 
טרינידד וטובגו פרו ליג (באנגלית: TT Pro League) היא הליגה העליונה בכדורגל בטרינידד וטובגו, שמאורגנת על ידי התאחדות הכדורגל של טרינידד וטובגו, והיא נוסדה בשנת 1999 בתור הליגה המקצוענית הראשונה במדינה, אחרי שבשנת 1973 הוקמה כ"ליגה הלאומית" החובבנית וב-1995 הפכה לליגה החצי מקצוענית.
בליגה מתחרות כיום 10 קבוצות, ב-2 סיבובים (סה"כ 18 משחקים). בעוד הקבוצה שבתום הליגה במקום הראשון מוכתרת לאלופת הליגה, שתי הקבוצות שסיימו במקומות האחרונים בליגה יורדות לליגות המשניות האזוריות.
הקבוצה הבולטת ביותר בליגה היא קבוצת דיפנס פורס (שמקורה בעיר צ'אגוראמס) ולה 23 אליפויות מקומיות (כולל 3 בליגה מקצוענית, ו20 בליגה חובבנית/חצי מקצוענית). לליגה, מאז הקמתה ב-1908, 24 קבוצות אלופות שונות בהיסטוריה שלה.
היסטוריה

מקורותיה של הליגה הם בתקופה מוקדמת הרבה יותר, בשנת 1908 עם הליגה החובבנית "ליגה דה פוארטו אספנייה" שהיא למעשה הייתה הליגה המקומית של עיר הבירה פורט אוף ספיין (נמל ספרד), שנמשכה באותו הפורמט עד ל-1973, אז הוקמה הליגה הלאומית של טרינידד וטובגו ("ליגה נסיונל") בניסיון ליצור למעשה ליגה לאומית אחת לכלל הקבוצות מהמדינה. הליגה הייתה ליגה חובבנית, עד 1996 אז הוקמה ליגה חצי-מקצוענית למשך 3 שנים. בשנת 1999 הוקמה ליגת ה"פרו ליג" - הליגה המקצוענית הראשונה בהיסטוריה של טרינידד וטובגו, שמתקיימת עד היום.
אלופות הליגה לפי עונות

קבוצה המסומנת בכתב מודגש זכתה בגביע ההתאחדות של טרינידד וטובגו באותה העונה והשלימה דאבל מקומי.
טבלת אלופות

| אלופות> קבוצה | אלופות> אליפויות | אלופות> סגנויות | אלופות> שנות זכייה | אלופות>  | אלופות>  |
| --- | --- | --- | --- | --- | --- |
| דיפנס פורס | 23 | 7 | 1972, 1973, 1974, 1975, 1976, 1977, 1978, 1980, 1981, 1984, 1985, 1987, 1989, 1990, 1992, 1993, 1995, 1996, 1997, 1999, 2010/2011, 2012/2013, 2019/2020 |  |  |
| מייפל קלוב | 13 | 7 | 1927, 1928, 1950, 1951, 1952, 1953, 1960, 1961, 1962, 1963, 1967, 1968, 1969 |  |  |
| קסואלס | 10 | 3 | 1909, 1912, 1913, 1921, 1929, 1934, 1935, 1938, 1940, 1941 |  |  |
| שמרוק | 9 | 5 | 1910, 1911, 1922, 1923, 1924, 1925, 1944, 1958, 1959 |  |  |
| דבליו קונקסיון | 6 | 8 | 2000, 2001, 2005, 2011/2012, 2013/2014, 2018 |  |  |
| ספורטינג קלוב | 5 | 3 | 1926, 1936, 1937, 1954, 1955 |  |  |
| סן חואן ג'בלוטה | 4 | 3 | 2002, 2003/2004, 2007, 2008 |  |  |
| סנטרל | 3 | 2 | 2014/2015, 2015/2016, 2016/2017 |  |  |
| קולטס | 4 | - | 1942, 1945, 1947, 1957 |  |  |
| פוליס | 3 | 3 | 1979, 1991, 1994 |  |  |
| נוטרדאם | 3 | 2 | 1939, 1946, 1956 |  |  |
| רגימנט (דיפנס פורס בעבר) | 3 | 2 | 1965, 1966, 1970 |  |  |
| קליידסדייל | 3 | 1 | 1908, 1914, 1915 |  |  |
| אברטון | 3 | - | 1930, 1931, 1932 |  |  |
| ג'ו פובליק | 3 | - | 1998, 2006, 2009 |  |  |
| איי אס אל ספורטס קלוב | 2 | 1 | 1982, 1983 |  |  |
| מלוורן יונייטד | 2 | 12 | 1948, 1949 |  |  |
| יונייטד פטרוטרין | 2 | 3 | 1986, 1988 |  |  |
| נורת' איסט סטארס | 2 | - | 2004, 2017 |  |  |
| פאראגון | 1 | 1 | 1964 |  |  |
| פליט איר ארמי | 1 | - | 1943 |  |  |
| קווינס' פארק | 1 | - | 1919 |  |  |
| קווינס' רויאל קולג' | 1 | - | 1933 |  |  |
| רויאל סאסקס | 1 | - | 1920 |  |  |
הערות שוליים

↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
לייל פוסטר

לייל ברנט פוסטר (באנגלית: Lyle Brent Foster; נולד ב-3 בספטמבר 2000 בסווטו שבדרום אפריקה) הוא כדורגלן דרום אפריקאי המשחק בעמדת החלוץ בקבוצת ברנלי מהפרמייר ליג ובנבחרת דרום אפריקה.
קריירת מועדונים

פוסטר גדל במחלקת הנוער של אורלנדו פירטס. הוא ערך תשע הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.
ב-2 בינואר 2019 חתם פוסטר על חוזה לארבע שנים וחצי במונקו מליגת העל הצרפתית, והחל לשחק בקבוצת המילואים של המועדון. ב-9 באוגוסט ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור הראשון בליגה לעונת 2019/2020. בסך הכל ערך שתי הופעות ליגה במדי המועדון.
ב-30 באוגוסט 2019 הושאל פוסטר לסרקל ברוז' מליגת העל הבלגית למשך עונת 2019/2020. ב-1 בספטמבר ערך את הופעת הבכורה שלו במועדון, בהפסד 3-2 לגנט במסגרת המחזור השישי בליגה. ב-21 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-20 בליגה. בסך הכל ערך 18 הופעות ליגה במהלך תקופת ההשאלה.
ב-13 באוגוסט 2020 חתם פוסטר בויטוריה דה גימארייש מליגת העל הפורטוגלית. ב-18 בספטמבר ערך את הופעת הבכורה שלו במועדון, בהפסד 1-0 לבלננסש במסגרת המחזור הראשון בליגה לעונת 2020/2021. בסך הכל ערך חמש הופעות ליגה במדי המועדון.
ב-31 באוגוסט 2021 הושאל פוסטר למשך עונת 2021/2022 לווסטרלו מליגת המשנה הבלגית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים, והעפיל עם וסטרלו לליגת העל הבלגית. ב-1 ביולי 2022 חתם על חוזה קבוע לארבע שנים במועדון, ובסך הכל שיחק במועדון במשך עונה אחת נוספת, במהלכה ערך 21 הופעות ליגה והבקיע שמונה שערים.
ב-25 בינואר 2023 חתם פוסטר על חוזה לארבע שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיתקו 0-0 נגד איפסוויץ' טאון במסגרת הסיבוב הרביעי של גביע ה-FA לעונת 2022/2023. ב-4 בפברואר ערך את הופעת הבכורה שלו בליגה, בניצחון 3-0 על נוריץ' סיטי במסגרת המחזור ה-30 בליגה לעונת 2022/2023. ב-11 במרץ הבקיע את שער הבכורה שלו במועדון, בניצחון 3-0 על ויגאן את'לטיק במסגרת המחזור ה-36 בליגה. הוא ערך 11 הופעות ליגה והבקיע שער בעונה זו, שהסתיימה בהעפלתה של ברנלי לפרמייר ליג. ב-11 באוגוסט ערך את הופעת הבכורה שלו בפרמייר ליג, בהפסד 3-0 למנצ'סטר סיטי במסגרת המחזור הראשון לעונת 2023/2024. ב-27 באוגוסט הבקיע את שער הבכורה שלו בפרמייר ליג, בהפסד 3-1 לאסטון וילה במסגרת המחזור השלישי.
קריירה בינלאומית

ב-3 ביוני 2018 ערך פוסטר את הופעת הבכורה שלו בנבחרת דרום אפריקה, בהפסד לנבחרת מדגסקר במסגרת גביע אפריקה הדרומית. ב-9 ביוני 2022 הבקיע את שער הבכורה שלו בנבחרת, בהפסד 2-1 לנבחרת מרוקו במסגרת מוקדמות גביע אפריקה לאומות 2023.
הערות שוליים

↑  Lyle Foster joins AS Monaco באתר הרשמי של מונקו, 2 בינואר 2019 (באנגלית)
↑  "Lyle Foster: South African teenager signs for Monaco באתר BBC, ‏ 2 בינואר 2019 (באנגלית)
↑  Panzo and Foster join Cercle Brugge באתר הרשמי של מונקו, 30 באוגוסט 2019 (באנגלית)
↑  JONATHAN PANZO EN LYLE FOSTER NAAR CERCLE BRUGGE! באתר הרשמי של סרקל ברוז', 30 באוגוסט 2019 (בהולנדית)
↑  Foster garantido por 5 épocas באתר הרשמי של ויטוריה דה גימארייש, 13 באוגוסט 2020 (בפורטוגזית)
↑  Lyle Foster emprestado ao KVC Westerlo באתר הרשמי של ויטוריה דה גימארייש, 31 באוגוסט 2021 (בפורטוגזית)
↑  Clarets-capture-foster באתר הרשמי של ברנלי, 25 בינואר 2023 (באנגלית)